da en da da da sv en da id en et da sv da da da da en da en en da da da en da et da da da da da da da da eo da da da da da da da da da et da da da da it en nn da da da da da da da da da da da hu da da da da da da da da da da da da da da da da da da da da da da da da da da da da da da da da da da da sv da da da da da da da da da da da da da da da da als da da da da da da da da da da sv da da da da da da da da da da da da da da da da de en da en da ko da da nb nb nb ms nb nb nb da da da es de de da da en da eu da da da da da ar hu sv da da da it
For at blive gift skal I opfylde en række generelle betingelser
Mistet, slidt eller ødelagt kørekort
Opkrævning af restancer på daginstitutionsområdet
SKAT i forbindelse med dødsbo
Ønsker I at blive gift, starter I med at udfylde en ægteskabserklæring. Det gælder uanset om vielsen er på rådhuset eller i kirken.
I ansøger om ægteskab ved at udfylde ægteskabserklæringen digitalt med jeres NemID.
Ansøg om vielse - ægteskabserklæring Bestil Vielsesattest, viet i folkekirken
I skal udfylde og sende en ægteskabserklæring, så kommunen kan undersøge, om du og din partner opfylder betingelserne for at blive gift. Kontakt kommunen og evt. også den religiøse menighed, du tilhører, i god tid.
Hvis I ikke har mulighed for at betjene jer selv på nettet, kan I få hjælp i kommunens borgerservice eller på biblioteket.
Ud over ægteskabserklæringen kan det blive nødvendigt at vedlægge særlig dokumentation, fx dåbsattest, skilsmissebevilling eller skifteretsattest. Kravene til dokumentationen afhænger bl.a. af, om I er danske statsborgere, og hvor og hvornår I er født.
Hvis du er dansk statsborger
Er I fraskilte, behøver I ikke vedlægge skilsmissebevilling eller -dom, da det er registreret i CPR. Bemærk, at skilsmissedomme normalt først registreres i CPR otte uger efter domsafsigelsen på grund af en ankefrist.
Hvis din tidligere ægtefælle er død, skal du vedlægge skifteretsattest med oplysning om, at fællesboet er skiftet.
Du skal vedlægge dokumentation, hvis dit tidligere ægteskab blev opløst ved en udenlandsk skilsmisse eller død.
På ægteskabserklæringen kan I se, hvilken dokumentation, der evt. også skal bruges.
Udlændinge, der har fået dansk statsborgerskab, skal vedlægge dansk pas eller indfødsretsbevis. Er I født eller døbt i udlandet, skal I vedlægge pas.
Kommunen sikrer sig, at de udenlandske dokumenter er ægte.
Hvis du gifter dig med en udlænding
Hvis den ene af jer er udlænding, skal I muligvis udfylde og aflevere en erklæring om kendskab til reglerne om ægtefællesammenføring i udlændingeloven.
Det gælder, hvis én af jer:
ikke har dansk indfødsret
ikke har statsborgerskab i et nordisk land
ikke har opholdstilladelse efter udlændingelovens paragraf 6-9f eller 9i-9n.
Erklæring efter ægteskabslovens § 11 b om kendskab til udlændingelovens regler om ægtefællesammenføring (pdf) (nyt vindue)
Hvis du er udenlandsk statsborger
Udenlandske statsborgere skal vedlægge pas og bevis for lovligt ophold i form af arbejds- og opholdstilladelse, EU-opholdsbevis, visum eller indrejsestempel. Er I født i Danmark, skal I desuden vedlægge dåbs- eller navneattest.
Du kan få hjælp hos Familieretshuset, hvis du, din partner eller I begge er udenlandske statsborgere.
Familieretshuset side om ægteskab for internationale par (nyt vindue)
Udenlandske skilsmissedokumenter og dødsattester skal godkendes af kommunen.
Kan jeg gifte mig, hvis jeg er asylansøger?
Asylansøgere kan som udgangspunkt ikke blive gift i Danmark. Der kan i særlige tilfælde gives dispensation. Du kan få yderligere information om dispensation hos Familieretshuset.
Familieretshuset side om ægteskab for internationale par (nyt vindue)
Kan jeg gifte mig, hvis jeg har været gift før?
Hvis du tidligere er blevet skilt ved dom, må du som regel vente med at gifte dig igen til ankefristen er udløbet.
En udenlandsk skilsmisse skal have en retskraftpåtegning. Den dokumenterer, at afgørelsen er endelig, og dermed ikke er anket eller kan ankes, inden ankefristen udløber.
Kan familiemedlemmer gifte sig med hinanden?
Slægtninge i lige linje, dvs. forældre, børn og børnebørn, samt søskende må ikke gifte sig med hinanden.
Det kræver Familieretshusets tilladelse, hvis to personer vil gifte sig, og den ene har været gift med den andens forælder, barn, bedsteforælder eller barnebarn.
En adoptivforælder må ikke gifte sig med sit adoptivbarn, så længe adoptionsforholdet består.
Kan jeg gifte mig, hvis jeg er under værgemål?
Er du under værgemål, kan du ikke gifte dig uden din værges samtykke. Du kan klage til kommunen, hvis din værge ikke vil give dig lov til at blive gift.
Du kan ikke gifte dig, hvis du er under 18 år.
Hvordan får vi anerkendt en udenlandsk vielse?
For at få anerkendt en udenlandsk vielse, skilsmisse eller dødsattest skal en række betingelser være opfyldt. Som udgangspunkt anerkendes et udenlandsk ægteskab i Danmark, hvis ægteskabet er gyldigt i det land, hvor ægteskabet blev indgået. Der er dog flere undtagelser.
På Familieretshusets hjemmeside kan I læse mere om, hvordan en udenlandsk vielse kan anerkendes i Danmark.
Anerkendelse af udenlandsk vielse, skilsmisse eller dødsattest - familieretshuset.dk (nyt vindue)
Har du mistet din vielsesattest?
Hvis en af jer har mistet en vielsesattest, kan I gratis få en ny, når den skal bruges som dokumentation.
Alt efter hvordan I blev viet skal I bestille den hos vielsesmyndigheden.
Vielse på rådhuset eller lignende: I skal bestille eller henvende jer til den kommune, hvor I blev viet.
Vielse i Folkekirken: I kan bruge selvbetjeningen 'Bestil mistet vielsesattest fra kirken'.
Vielse hos en tredje myndighed: Kontakt denne.
Find dit sogn (nyt vindue)
Hvis du vil klage
Du kan klage til Ankestyrelsen over afgørelser om:
anerkendelse af en udenlandsk skilsmisse
Du skal sende din klage til kommunen, der videresender klagen og sagens papirer til Ankestyrelsen.
Når I vil giftes Registreret partnerskab Navneændring Ægteskab og pension
Familieretshuset side om ægteskab for internationale par (nyt vindue) Du er blevet gift (nyt vindue) Når I skal giftes – husk økonomien (pdf) (nyt vindue)
I 'Ægteskabsloven' kan du både læse om at gifte sig og om at blive separeret eller skilt.
I 'Ægtefælleloven' står hvilke forpligtelser gifte har.
'Ægteskabsvejledningen' forklarer lovens betydning og indeholder eksempler.
'Ægteskabsbekendtgørelsen' indeholder detaljeret information om bl.a. prøvelse af ægteskabsbetingelser.
I 'Bekendtgørelse om autorisation af ritualer for dåb, nadver i hjemmet, skriftemål, vielse (bryllup), kirkelig velsignelse af borgerligt indgået ægteskab, jordpåkastelse og kirkeindvielse' kan du bl.a. se vielsesritualet.
Bekendtgørelse om kirkelige ritualer (nyt vindue)
I 'Bekendtgørelse om vielse af anerkendte trossamfund' kan du læse om reglerne for indgåelse og opløsning af ægteskab i anerkendte trossamfund uden for folkekirken.
Bekendtgørelse om vielse i anerkendte trossamfund (nyt vindue)
I 'Bekendtgørelse om kirkelig vielse i udlandet' kan du læse om reglerne for at blive viet af en præst i udlandet.
Bekendtgørelse om kirkelig vielse i udlandet (nyt vindue)
Vejledning om ægthed af udenlandske dokumenter
Vejledning om dokumentation for ægtheden af familieretlige dokumenter fra udlandet (nyt vindue)
Tlf. 43 28 28 28
Mandag - onsdag: Kl. 09.00 - 13.00
Torsdag: Kl. 13.00 - 17.30
Fredag: Kl. 09.00 - 12.00
Mandag - onsdag: Kl. 09.00 - 14.30
Torsdag: Kl. 13.00 - 17.30
Fredag: Kl. 09.00 - 12.00
Undgå lang ventetid i telefonen
Sidst opdateret den 07. oktober 2022
Skrevet af Social- og Ældreministeriet og Familieretshuset og Brøndby Kommune
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk